PATVIRTINTA

VšĮ „Lazdijų turizmo informacinis centras“

direktoriaus 2021 m. gegužės 6 d.

įsakymu Nr.

**VŠĮ „LAZDIJŲ TURIZMO INFORMACINIS CENTRAS“ PREKIŲ PIRKIMO, PRISTATYMO IR GRĄŽINIMO ELEKTRONINĖJE PARDUOTUVĖJE SĄLYGOS**

**I. PIRKIMO SĄLYGOS**

1. Atsižvelgdamas į LR teisės aktuose nustatytų reikalavimų pakeitimus, VšĮ „Lazdijų turizmo informacinis centras“ (toliau Lazdijų TIC) pasilieka teisę bet kuriuo metu pakeisti, taisyti ar papildyti VšĮ „Lazdijų turizmo informacinis centras“ prekių pirkimo, pristatymo ir grąžinimo elektroninėje parduotuvėje sąlygas (toliau - Sąlygos) . Pirkėjai apie tokius pakeitimus informuojami el. parduotuvės tinklalapyje. Pirkėjui apsiperkant el. parduotuvėje taikomos Sąlygos, galiojančios užsakymo pateikimo metu.

2. Pirkti el. parduotuvėje turi teisę:

2.1. veiksnūs fiziniai asmenys, t. y., asmenys sulaukę pilnametystės, kurių veiksnumas nėra apribotas teismo nustatyta tvarka;

2.2. nepilnamečiai nuo 14 iki 18 metų amžiaus, tik turėdami tėvų arba rūpintojų sutikimą, išskyrus tuos atvejus, kai jie savarankiškai disponuoja savo pajamomis;

2.3. juridiniai asmenys;

2.4. visų aukščiau nurodytų asmenų įgaliotieji atstovai.

2.5. Lazdijų TIC, patvirtindamas Sąlygas, taip pat garantuoja, kad, remiantis taisyklių 2 punktu, Pirkėjas turi teisę pirkti prekes el. parduotuvėje.

2.6. Sutartis tarp Pirkėjo ir Lazdijų TIC laikoma sudaryta nuo to momento, kai Pirkėjas el. parduotuvėje suformavęs prekių krepšelį, nurodęs pristatymo adresą, pasirinkęs atsiskaitymo būdą ir susipažinęs su Lazdijų TIC Sąlygomis, paspaudžia mygtuką „Patvirtinti užsakymą“ (žr. Sąlygų 15-18 punktus).

3. Užsisakyti prekes el. parduotuvėje Pirkėjas gali:

3.1. užsiregistruodamas šioje el. parduotuvėje – įvesdamas registracijoje prašomus duomenis;
3.2. nesiregistruodamas šioje el. parduotuvėje.

3.3. Pirkėjas, užsakydamas prekes 3 Sąlygų punkte numatytais būdais, atitinkamuose Lazdijų TIC pateikiamuose informacijos laukuose turi nurodyti prekių užsakymo tinkamam įvykdymui būtinus Pirkėjo asmens duomenis: vardą, pavardę, prekių pristatymo adresą, telefono numerį ir el. pašto adresą.
3.4. Patvirtindamas šias Sąlygas Pirkėjas sutinka, jog 3.3. punkte pateikti Pirkėjo asmens duomenys būtų tvarkomi prekių ir paslaugų pardavimo el. parduotuvėje, Lazdijų TIC veiklos analizės ir tiesioginės rinkodaros tikslais.

3.5. Sutikdamas, kad Pirkėjo asmens duomenys būtų tvarkomi prekių ir paslaugų pardavimo Lazdijų TIC el. parduotuvėje tikslu, Pirkėjas taip pat sutinka, kad Pirkėjo nurodytu el. pašto adresu ir telefono numeriu būtų siunčiami informaciniai pranešimai, būtini prekių užsakymui įvykdyti.
3.6. Pirkėjas, užsiregistruodamas el. parduotuvėje bei užsakydamas prekes, įsipareigoja saugoti ir niekam neatskleisti prisijungimo duomenų.

4. Pirkėjas turi teisę pirkti prekes el. parduotuvėje šių Sąlygų ir kitose šios el. parduotuvės informacijos skiltyse nustatyta tvarka.

5. Pirkėjas turi teisę atsisakyti prekių pirkimo – pardavimo sutarties su el. parduotuve, pranešdamas Lazdijų TIC apie tai raštu (el. paštu, nurodant pageidaujamą grąžinti prekę ir jos užsakymo numerį) ne vėliau kaip per 14 (keturiolika) darbo dienų nuo daikto pristatymo dienos, išskyrus atvejus, kai sutarties negalima atsisakyti pagal LR įstatymus (pvz., kai sutartis sudaryta dėl higienos prekių – patalynės reikmenų – pardavimo; žr. informaciją VšĮ „Vartotojų centras“ tinklalapyje http://www.vartotojucentras.lt/istatymas.php?id=1038, „Ne maisto prekių grąžinimo ir keitimo ypatumai“ 18 punktą.).

6. Sąlygų 5 punkte numatyta teise Pirkėjas gali pasinaudoti tik tuo atveju, jeigu prekė nebuvo sugadinta arba iš esmės nepasikeitė jos išvaizda, taip pat ji nebuvo naudojama.

7. Pirkėjas įsipareigoja priimti užsakytas prekes ir už jas sumokėti sutartą kainą.

8. Jeigu pasikeičia Pirkėjo registracijos formoje pateikti duomenys, Pirkėjas privalo nedelsdamas juos atnaujinti.

9. Pirkėjas įsipareigoja neperduoti tretiesiems asmenims savo prisijungimo duomenų. Jei Pirkėjas praranda prisijungimo duomenis, jis privalo nedelsiant informuoti apie tai Lazdijų TIC skyriuje „Kontaktai“ nurodytomis susisiekimo priemonėmis.

10. Pirkėjas, naudodamasis el. parduotuve, sutinka su šiomis Sąlygomis ir įsipareigoja jų laikytis bei nepažeisti LR teisės aktų.

11. Lazdijų TIC įsipareigoja sudaryti visas sąlygas Pirkėjui tinkamai naudotis el. parduotuvės teikiamomis paslaugomis.

12. Jei Pirkėjas bando pakenkti Lazdijų TIC el. parduotuvės darbo stabilumui ir saugumui ar pažeidžia savo įsipareigojimus, Lazdijų TIC turi teisę nedelsiant ir be perspėjimo apriboti ar sustabdyti Pirkėjo galimybę naudotis el. parduotuve arba išskirtiniais atvejais panaikinti Pirkėjo registraciją.

13. Lazdijų TIC įsipareigoja gerbti Pirkėjo privatumo teisę į Pirkėjo priklausančią asmeninę informaciją, nurodytą el. parduotuvės registracijos formoje.

14. Lazdijų TIC įsipareigoja pristatyti Pirkėjo užsakytas prekes Pirkėjo nurodytu adresu.

15. El. parduotuvėje Pirkėjas gali pirkti visą parą, 7 dienas per savaitę.

16. Sutartis pradeda galioti nuo to momento, kai Pirkėjas paspaudžia mygtuką „Patvirtinti užsakymą“, o gavęs užsakymą Lazdijų TIC jį patvirtina – atsiunčia patvirtinimo laišką Pirkėjo nurodytu el. paštu.
17. Prekių kainos el. parduotuvėje ir suformuotame užsakyme nurodomos eurais.

18. Pirkėjas atsiskaito už prekes vienu iš šių būdų:

18.1. atsiskaitymas naudojantis el. bankininkyste – tai išankstinis apmokėjimas pasinaudojant Pirkėjo naudojama el. bankininkystės sistema. Pinigus Pirkėjas perveda į el. parduotuvės atsiskaitomąją sąskaitą. Atsakomybė už duomenų saugumą šiuo atveju tenka atitinkamam bankui, kadangi visos piniginės operacijos vyksta banko el. bankininkystės sistemoje.

18.2. Atsiskaitymas banko pavedimu – tai išankstinis atsiskaitymas, kai Pirkėjas, atsispausdinęs užsakymą ir nuėjęs į artimiausią banko skyrių, perveda pinigus į el. parduotuvės banko sąskaitą.

18.3. Pirkėjas įsipareigoja už prekes sumokėti nedelsiant. Tik gavus apmokėjimą už prekes pradedamas formuoti prekių siuntinys ir pradedamas skaičiuoti prekių pristatymo terminas.

19. Pirkėjas, užsakymo metu pasirinkęs prekių pristatymo paslaugą, įsipareigoja nurodyti tikslią prekių pristatymo vietą.

20. Pirkėjas įsipareigoja prekes priimti pats. Tuo atveju, jei Pirkėjas prekių pats priimti negali, o prekės pristatytos nurodytu adresu, Pirkėjas neturi teisės reikšti Lazdijų TIC pretenzijų dėl prekių pristatymo netinkamam subjektui.

21. Prekes pristato Lazdijų TIC arba Lazdijų TIC įgaliotas atstovas (kurjeris).

22. Lazdijų TIC pristato Pirkėjui prekes vadovaudamasis prekių aprašymuose ir šiose Sąlygose nurodytais terminais. Šie terminai yra preliminarūs, be to, netaikomi tais atvejais, kai Lazdijų TIC sandėlyje nėra reikiamų prekių, o Pirkėjas informuojamas apie užsakytų prekių trūkumą. Kartu Pirkėjas sutinka, jog išimtiniais atvejais prekių pateikimas gali vėluoti dėl nenumatytų, nuo Lazdijų TIC nepriklausančių aplinkybių. Tokiu atveju Lazdijų TIC įsipareigoja nedelsiant susisiekti su Pirkėju ir suderinti prekių pateikimo sąlygas.

23. Visais atvejais Lazdijų TIC atleidžiamas nuo atsakomybės už prekių pateikimo terminų pažeidimą, jeigu prekės Pirkėjui nėra pateikiamos arba pateikiamos ne laiku dėl Pirkėjo kaltės arba dėl nuo Lazdijų TIC nepriklausančių aplinkybių.

24. Pirkėjas privalo visais atvejais nedelsiant informuoti Lazdijų TIC, jeigu siunta pateikiama sulamdytoje arba kitu būdu pažeistoje pakuotėje, jeigu siuntoje pateikiamos neužsakytos prekės arba netinkamas jų kiekis, nepilna prekės komplektacija.

25. Pirkėjas visais atvejais pristatymo metu pastebėjęs pakuotės pažeidimus privalo kurjerio ar Lietuvos pašto darbuotojui pateikiamame siuntos pristatymo dokumente nurodyti pastabas arba surašyti atskirą aktą dėl šių pažeidimų. Tai Pirkėjas privalo padaryti dalyvaujant kurjeriui. Neatlikus tokių veiksmų Lazdijų TIC yra atleidžiamas nuo atsakomybės prieš Pirkėją dėl prekių pažeidimų, susijusių su pakuotės pažeidimais, kurių Pirkėjas nepažymėjo kurjerio prekės pristatymo dokumente.

26. Kiekvienos el. parduotuvėje parduodamos prekės duomenys bendrai nurodomi prie kiekvienos prekės esančiame prekės aprašyme.

27. Lazdijų TIC neatsako už tai, kad el. parduotuvėje esančios prekės savo spalva, forma ar kitais parametrais gali neatitikti realaus prekių dydžio, formų ir spalvos dėl Pirkėjo naudojamo vaizduoklio ypatybių.

28. Lazdijų TIC tam tikroms prekių rūšims suteikia tam tikrą laiką galiojančią kokybės garantiją, kurios konkretus terminas ir kitos sąlygos nurodomos tokių prekių aprašymuose.

29. Lazdijų TIC tam tikroms prekių rūšims nesuteikus kokybės garantijos, galioja garantija, numatyta atitinkamuose LR teisės aktuose.

30. Pirkėjas yra visiškai atsakingas už Pirkėjo pateikiamų asmens duomenų teisingumą. Jei Pirkėjas nepateikia tikslių asmens duomenų registracijos formoje, Lazdijų TIC neatsako už dėl to atsiradusius padarinius ir įgyja teisę reikalauti iš Pirkėjo patirtų tiesioginių nuostolių atlyginimo.

31. Pirkėjas atsako už veiksmus, atliktus naudojantis šia el. parduotuve.

32. Užsiregistravęs Pirkėjas atsako už savo prisijungimo duomenų perdavimą tretiesiems asmenims. Jei el. parduotuvės teikiamomis paslaugomis naudojasi trečiasis asmuo, prisijungęs prie el. parduotuvės naudodamasis Pirkėjo prisijungimo duomenimis, Lazdijų TIC šį asmenį laiko Pirkėju.

33. Lazdijų TIC atleidžiamas nuo bet kokios atsakomybės tais atvejais, kai nuostoliai kyla dėl to, jog Pirkėjas, neatsižvelgdamas į Lazdijų TIC rekomendacijas ir Pirkėjo įsipareigojimus, nesusipažino su šiomis Sąlygomis, nors tokia galimybė jam buvo suteikta.

34. Jei Lazdijų TIC el. parduotuvėje yra nuorodos į kitų įmonių, įstaigų, organizacijų ar asmenų el. tinklalapius, Lazdijų TIC nėra atsakingas už ten esančią informaciją ar vykdomą veiklą, tų tinklapių neprižiūri, nekontroliuoja ir toms įmonėms bei asmenims neatstovauja.

35. Atsiradus žalai, kaltoji Šalis atlygina kitai Šaliai tiesioginius nuostolius.

36. Lazdijų TIC savo nuožiūra gali inicijuoti el. parduotuvėje įvairias akcijas.

37. Lazdijų TIC turi teisę vienašališkai, be atskiro įspėjimo, pakeisti akcijų sąlygas, taip pat jas panaikinti. Bet koks akcijų sąlygų ir tvarkos pakeitimas ar panaikinimas galioja tik į priekį, t. y. nuo jų atlikimo momento.

38. Lazdijų TIC visus pranešimus siunčia Pirkėjo registracijos formoje nurodytomis susisiekimo priemonėmis.

39. Pirkėjas visus pranešimus ir klausimus siunčia Lazdijų TIC el. parduotuvės skyriuje „Kontaktai“ nurodytais telefonais ir el. pašto adresais.

40. Lazdijų TIC neatsako jei Pirkėjas negauna siunčiamų informacinių ar patvirtinančių pranešimų dėl internetinio ryšio, elektroninio pašto paslaugų tiekėjų tinklų sutrikimų.

**II. PREKIŲ PRISTATYMO SĄLYGOS**

41. VšĮ „Lazdijų turizmo informacinis centras“ (toliau – Lazdijų TIC) įsigytas Prekes siunčia tik Lietuvos teritorijoje.  Prekės išsiunčiamos per 2-4 darbo dienas nuo apmokėjimo gavimo dienos. Jeigu užsakytų prekių Pirkėjui pristatyti per nurodytą nebus įmanoma, Pirkėjas apie numatomą prekės pristatymo datą bus informuojamas telefonu arba elektroniniu paštu. Prekės siunčiamos Lietuvos paštu registruota siunta arba pasinaudojant LP Express terminalu. Galimas nemokamas prekių atsiėmimas Lazdijų TIC patalpose adresu Vilniaus g. 1, Lazdijai arba Janaslavo k. 10, Lazdijų sen., Lazdijų r. sav.

**III. PREKIŲ GRĄŽINIMO TAISYKLĖS**

42. Parduotų prekių trūkumai šalinami, nekokybiškos prekės keičiamos, grąžinamos vadovaujantis LR ūkio ministro 2001 m. birželio 29 d. įsakymu Nr. 217 „Dėl Daiktų grąžinimo ir keitimo taisyklių patvirtinimo“. Pirkėjui grąžinant prekes, būtina laikytis šių sąlygų:

42.1. grąžinama prekė turi būti originalioje tvarkingoje pakuotėje;

42.2. prekė turi būti Pirkėjo nesugadinta;

42.3. prekė turi būti nenaudota, nepraradusi prekinės išvaizdos (nepažeistos etiketės, nenuplėštos apsauginės plėvelės ir kt.)

42.4. grąžinama prekė turi būti tos pačios komplektacijos, kokios Pirkėjas ją gavo;

42.5. grąžinant prekę būtina pateikti jos įsigijimą patvirtinantį dokumentą.

42.6. Lazdijų TIC turi teisę nepriimti Pirkėjo grąžinamų prekių, jei Pirkėjas nesilaiko 42.1. – 42.6. punktuose nustatytos Prekių grąžinimo tvarkos.

43. Grąžinant gautą ne tą prekę ir/ar nekokybišką prekę, Lazdijų TIC įsipareigoja priimti tokias prekes ir jas pakeisti analogiškomis.

**IV. BAIGIAMOSIOS NUOSTATOS.**

44. Šios Sąlygos sudarytos vadovaujantis LR įstatymais ir kt. teisės aktais.

45. Visi nesutarimai, kilę dėl šių Sąlygų vykdymo, sprendžiami derybų būdu. Nepavykus susitarti, ginčai sprendžiami LR įstatymų nustatyta tvarka.